Þingræður haldnar á Alþingi Íslendinga



Herra forseti. Það er víst ekki enn búið að útbýta nál. En fjhn. hefur athugað þetta mál og borið það saman við lög, sem fjalla um sama efni og giltu fyrir árið í fyrra, og er frv. alveg samhljóða þeim lögum. Og nm. eru sammála um að leggja til, að frv. verði samþ. eins og það liggur fyrir, þar sem í því felst aðeins framlenging á lögum og er nákvæmlega eins og það fyrirkomulag, sem í gildi er í ár og mun hafa gilt lengi áður.



Herra forseti. Eins og hv. d. mun vita, er efni þessa frv. aðeins það að hækka vexti af skuldabréfum þeim, sem ríkissjóður hefur heimild til að gefa út vegna fjárskipta á sauðfjársjúkdómasvæðunum, úr 4% upp í 6%. Landbn. hefur haft þetta frv. til athugunar á 2 fundum og sendi það til umsagnar til fjmrn. Umsögn hefur borizt frá fjmrn., sem er, eins og stendur hér í nál., á þá leið, að fjmrn. tekur fram, að það mæli með frv: Og í því sambandi vill það upplýsa, að kostnaðarauki ríkissjóðs vegna skuldabréfa, sem þegar hafa verið gefin út, mundi nema sem næst 120 þús. kr. á ári um fimm ára bil. - Landbn. leggur einróma til, að frv. verði samþ. Ég vil svo aðeins bæta því við, að ég vil þakka rn. og hv. meðnm. mínum í landbn. fyrir góða afgreiðslu á þessu máli.



Herra forseti. Á síðasta þingi flutti meiri hluti iðnn. þessarar d. frv. um stofnun og rekstur Iðnaðarbanka Íslands h/f. Þetta frv. var flutt að tilmælum bankanefndar iðnaðarsamtakanna, þar sem eiga sæti fulltrúar frá Landssambandi iðnaðarmanna og Félagi íslenzkra iðnrekenda. Þetta frv. fékk góðar viðtökur í þessari hv. d. og var samþ. að afgreiða bað til hv. Ed., en þar varð málið óútrætt. Nú er málið flutt á ný í óbreyttu formi eins og það var flutt í fyrra af sama meiri hluta iðnn. Ég skal ekki endurtaka þær skýringar á þessu máli og þau rök, sem flutt voru hér á síðasta þingi. Ég tel það óþarfa, þar sem öllum hv. dm. mun það vera nokkuð ljóst, hvernig málið liggur fyrir. En ég vil taka það fram. að síðan málið var hér til meðferðar hefur það gerzt. að í lántökuheimild, sem samþ. var banda ríkisstj. á síðasta þingi, var m.a. ákveðið, að heimil skyldi lántaka, 3 millj. kr., sem skyldi renna til iðnaðarbanka eða iðnlánasjóðs. Þetta lán hefur að vísu ekki verið tekið, en hins vegar hefur því verið lýst yfir af hæstv. ríkisstjórn, að hún sé reiðubúin að leggja fram 3 millj. kr. af tekjuafgangi ríkisins á þessu ári í þessu skyni. og liggur þannig fyrir fyrirheit um það atriði. Út af þessu tel ég rétt, að við 2. umr. verði breytt einu eða tveim atriðum í 3. gr. frv., þar sem gert er ráð fyrir, að ríkissjóður skuli leggja fram allt að 21/2 millj. kr. Félag íslenzkra iðnrekenda og Landssamband iðnaðarmanna skulu safna og leggja til hvort um sig 11/2 millj. kr. hlutafjár. Fé það, er ríkissjóður leggur fram samkvæmt grein þessari, er ríkisstj. heimilt að taka að láni, en þessi niðurlagsákvæði 3. gr. mega falla niður, þar sem þessi atriði hafa verið afgreidd með lögum um lántökuheimild handa ríkisstjórninni. Og ríkisstj. ætlar , leggja þetta fram af tekjuafgangi ríkisins eða mun gera það í öðru formi. Breytingar viðkomandi þessu atriði væri því rétt að gera við 2. umr. málsins. Ég tel ekki ástæðu á þessu stigi málsins að fara frekar út í þetta mál. En minni hluti n. hefur ekki talið tímabært að svo stöddu að flytja þetta mál, heldur bíða eftir áliti þeirrar stjórnskipuðu bankamálan., er nú situr að störfum. Þetta atriði var sérstaklega rætt í n. við hæstv. iðnaðar- og bankamálarh., hvort flutningur og afgreiðsla þessa frv. kæmi í bága við störf þessarar bankamálan. Ráðherrann tjáði n. það skýrt, að hann teldi, að afgreiðsla þessa frv. kæmi á engan hátt í bága við störf n., sem fjallaði í öllum aðalatriðum um annað en þetta. sem hér kemur fram í frv. Ég legg svo til, að málinu verði vísað til 2. umr.



Herra forseti. Þetta mál er flutt af meiri hluta iðnn., þ.e.a.s. þremur hv. þm., sem sæti eiga í þessari hv. d. og eru í þeirri n. Ég tók eftir því, að hv. 7. þm. Reykv. gerði ekki till. um það í ræðu sinni, að málinn yrði vísað til n. Ég vildi leyfa mér að leggja til. að frv. yrði að lokinni þessari umr. vísað til iðnn.. til þess að minni hl. n. geti gefizt færi á því að segja sitt álit um frv. í nál. Það tel ég eðlilega meðferð. En ég mun ekki við þessa 1. umr. ræða um efnisatriði málsins. Ég vildi aðeins gera þetta að till. minni, þar sem frsm. hreyfði ekki slíkri tillögu.



Herra forseti. Þetta mál hefur verið til ýtarlegrar meðferðar í hv. iðnn. bæði á siðasta þingi og eins nú. Á þessu þingi hefur það þegar verið rætt á fleiri fundum n., og n. hefur fengið þangað til viðtals hæstv. iðnmrh. og form. bankamálanefndar. Ég sé ekki minnstu ástæðu til að vísa málinu til n., sem hefur haft það til ýtarlegrar athugunar. og till. hv. þm. V-Húnv. getur ekki verið í öðru skyni gerð en að tefja framgang málsins. Ég vildi því mælast til þess, að hv. dm. greiði atkvæði á móti tillögunni.



Herra forseti. Ég vil mótmæla því hjá hv. 7. þm. Reykv., að mál þetta eigi ekki að fara til n. Minni hluta n. þarf að gefast kostur á að láta í ljós álit sitt í nál. um málið. Hitt er óþingleg meðferð á málinu. Og það er alls ekki svo, að ég flytji þessa till. um n. í þeim tilgangi að tefja á nokkurn hátt fyrir afgreiðslu málsins. Það er alls ekki það, sem vakir fyrir okkur í iðnn., heldur teljum við það mjög óviðeigandi, að minni hl. n. gefist ekki kostur á að leggja fram nál. um málið. Það er venja, að málin fari til n. og að nm. gefist kostur á að leggja fram álit sitt um þau, og þá á það vitanlega að gilda um þetta mál eins og önnur.



Herra forseti. Það er aðeins viðvíkjandi einu atriði. Það hefur nokkrum sinnum komið hér fyrir áður, að mál væri flutt af n., og ég hef haldið því fram, og því hefur ekki verið mótmælt, að þó að maður sé í minni hluta í einni n., sem flytur mál, þá hafi sá maður rétt á að gefa út nál., án þess að málinu:é vísað sérstaklega til n. Ég held, að það hafi verið tíðkað að gera slíkt. Ég álít þannig, að minni hl. hv. iðnn. hafi fullt vald til þess að gefa út nál. um þetta mál, án þess að málinu sé vísað sérstaklega til n. Hins vegar er það rétt, að það tíðkast meir og meir, að n. flytji mál, og meiri hl. n. verður venjulega við því, og þá er rétt, að úr því sé skorið af þm. hvort í slíkum tilfellum hafi minni hl. n. yfirleitt ekki rétt á að koma með nál. um mál. Ég álít þannig, að minni hl. hafi þá rétt til að gera það.



Með því að ég álít, að minni hl. n. - þegar meiri hl. n. flytur frv. - hafi rétt til að gefa út nál., án þess að málinu sé vísað til n.; og með því að það er það eina, sem minni hl. n. fer fram á, segi ég nei.